Spore van swaarmetale soos lood en nikkel is in die bloedmonsters gevind van pasiënte wat gehospitaliseer is weens ’n onbekende siekte wat in die Indiese deelstaat Andhra Pradesh uitgebreek het.
Mediese kundiges het hulle na Eluru, ’n stad in dié suidelike staat, gehaas om die siekte, wat Saterdag eers verskyn het, te ondersoek.
’n 45-jarige man, wat in die hospitaal opgeneem is vir simptome van toevalle, naarheid en chroniese pyn, is aan ’n hartaanval dood.
“Die meeste van die pasiënte het baie skielik ineengestort en word dan in die hospitaal opgeneem vir ligte kopbeserings of ŉ blou oog,” sê Ram.
’n Polisiekonstabel, Kiran Kumar, wat Maandag inmekaargesak het terwyl hy aan diens was, het gesê hy was bang nadat hy vir meer as twee uur semi-bewusteloos was.